ශ්‍රී ලංකා රගර් සංගමයේ සභාපතිධුරයට හිටපු සභාපති අසංග සෙනෙවිරත්න මහතා නැවතත් නිතරගයෙන් තේරී පත්විය.මෙරට රගර් ක්‍රීඩාවේ උන්නතිය සඳහා පසුගිය කාලය පුරාම කැපවීමෙන් යුතුව කටයුතු කළ සෙනෙවිරත්න මහතා ශ්‍රී ලංකාවට ජාත්‍යන්තර මට්ටමේ ජයග්‍රහණ රැසක් ලබාදීමට සිය දායකත්වය ලබා දුන්නේය.සාන්ත තෝමස් විදුහලෙන් බිහිවූ විශිෂ්ටතම රගර් ක්‍රීඩකයකු වූ සෙනෙවිරත්න මහතා සී.ආර්.ඇන්ඩ් එෆ්.සී‍.පිලේ සාමාජිකයකු ලෙසත්, ජාතික රගර් කණ්ඩායමේ සාමාජිකයකු ලෙසත් කැපී පෙනෙන දස්කම් දැක්වීය.ගාලුමුවදොර හෝටලයේ පසුගියදා පැවැති රගර් සංගමයේ නිලවරණයේ දී හිටපු‍ නිලධාරී මණ්ඩලය ද නිතරගයෙන් තේරී පත්වීම විශේෂ සිදුවීමක් විය.ඒ අනුව රිස්ලි ඉල්යාස් මහතා ලේකම් ලෙසත්, ලසිත ගුණරත්න මහතා උපසභාපති ලෙසත්, කිරාන් අතපත්තු මහතා භාණ්ඩාගාරික ලෙසත් නිතරගයෙන් තේරී පත්වූහ..